Тхылъхэр тыгъэ хуащI
Республикэм и Прокуратурэм и лэжьакIуэхэм КъБР-м щыIэ УФСИН-м и следственнэ изолятор-1-м и библиотекэм иратащ тхылъ зэмылIэужьыгъуэ 200-м щIигъу.
Следственнэ изоляторым щыIэ библиотекэм щIэлъщ тхылърэ журналу мини 5-м щIигъу икIи ахэр сэбэпщ абы щаIыгъхэм щIэныгъэ егъэгъуэтынымрэ щэнхабзэ-гъэсэныгъэ Iуэхухэр ядегъэкIуэкIынымкIэ.
Шэч зыхуащIхэмрэ ягъэкъуаншэхэмрэ печать къыдэкIыгъуэхэр къагъэсэбэпынымкIэ хуитыныгъэ яIэщ 1995 гъэм мэкъуауэгъуэм и 15-м къыдагъэкIа Федеральнэ закон №103-ФЗ-м ипкъ иткIэ.
КъБР-м и прокуратурэм и пресс-IуэхущIапIэ.
